HELSINGIN YLIOPISTON KARJALAISEN OSAKUNNAN

ASUNTO-OHJESÄÄNTÖ

I YLEISET SÄÄNNÖKSET

1 § Ohjesäännön soveltamisalue

Tällä ohjesäännöllä määritellään asuntotoimikunnan ja asuntovastaavien toimivalta ja tehtävät.

Tämän ohjesäännön määräyksiä sovelletaan asuntojen haku- ja valintamenettelyssä sekä

vuokranantajan ja vuokralaisen välisessä huoneenvuokrasuhteessa niissä 3 §:ssä määritellyissä

asunnoissa, joihin Osakunta valitsee asukkaat.

2 § Asunto-ohjesäännön liite

Asunto-ohjesääntöön kuuluu liite, jossa määrätään tarkemmin asuntohakemusten keskinäisen

järjestyksen määräytymisestä. Liitettä muutetaan samassa järjestyksessä kuten asunto-ohjesääntöä.

3 § Määritelmät

*Asunnot.* Osakunnan omistamat tai Osakunnan hallinnassa olevat asunnot Kiinteistö Oy

Osakunnassa, Ylioppilasasuntolasäätiössä, Kiinteistö Oy Artissa, Kiinteistö Oy Maapadontie 2:ssa sekä Annie ja Y.E. Rainion nimikkopaikat Domus Academicassa.

*Jäsenellä* tarkoitetaan varsinaisen asuntohaun yhteydessä henkilöä, joka on maksanut Karjalaisen Osakunnan jäsenmaksun kuluvalta lukuvuodelta ja kirjoittautunut Osakunnan matrikkeliin ennen

asuntojen hakuajan alkamista.

*Asumiskausi* alkaa syyskuun alussa ja päättyy seuraavan vuoden elokuun lopussa.

*Asuntojen koot.* Osakunnalla on jaettavanaan seuraavanlaisiaasuntoja:

- 17,5 m² 1)

- 18 m² 2)

- 20 m² 1)

- 28 m² 2)

- 32,5 m² 1)

- 42,5 m² 3)

- 47 m² 2)

- 60 m² 3)

- 24 m² 5)

- 26 m² 5)

- 38 m² 5)

- 48 m² 5)

- soluhuone 4)

1)Kiinteistö Oy Osakunta

2)Ylioppilasasuntolasäätiö

3)Kiinteistö Oy Artti

4)Domus Academica

5) Kiinteistö Oy Maapadontie 2

II ASUNTOTOIMIKUNTA JA ASUNTOVASTAAVAT

4 § Asuntotoimikunnan kokoonpano

Ohjesäännössä määrättyjä tehtäviä hoitaa asuntotoimikunta, johon kuuluvat varakuraattori

puheenjohtajana, asuntovastaavat sekä neljä osakunnan kokouksen valitsemaa jäsentä. Jäsenten

tulisi olla osakunnan toimintaan perehtyneitä.

Asuntotoimikunta valitsee keskuudestaan varapuheenjohtajan. Asuntotoimikunnan kokous on

päätösvaltainen, kun puheenjohtaja tai varapuheenjohtaja sekä vähintään kolme muuta jäsentä on

paikalla. Äänten mennessä tasan ratkaisee puheenjohtajan ääni.

5 § Asuntotoimikunnan tehtävät

Toimikunnan tehtävänä on

- käyttää Osakunnan puolesta puhevaltaa asuntojen vuokraukseen liittyvissä asioissa

- valita tai ehdottaa asukkaat Osakunnan hallinnassa oleviin asuntoihin

- huolehtia muista asuntopaikkojen täyttämiseen tai asumiskauden käyttämiseen liittyvistä

tehtävistä

- seurata opiskelijoiden asunto-olojen valtakunnallista ja paikallista kehitystä sekä tehdä

osakunnalle toimialaansa liittyviä aloitteita

- ohjata ja valvoa asuntovastaavien toimintaa

Kokouksista pidetään pöytäkirjaa. Kokouksissa käsiteltävät henkilöitä koskevat asiat ovat

luottamuksellisia.

6 § Asuntovastaavat

Osakunnan joulukuun kokous valitsee kaksi asuntovastaavaa. Asuntovastaavien virat julistetaan

haettaviksi toimikuntapaikkahaun yhteydessä. Asuntovastaavat valitaan ennen asuntotoimikunnan

täyttämistä. Asuntovastaavat kuuluvat automaattisesti asuntotoimikuntaan.

Toisen asuntovastaavan vastuualueena ovat Osakunnalle varatut asunnot Kiinteistö Oy Artissa ja Kiinteistö Oy Maapadontie 2:ssaja toisen asunnot Ylioppilasasuntolasäätiössä sekä Kiinteistö Oy Osakunnassa.

Asuntovastaavien tehtävinä on:

- jonotuslistojen ylläpito ja niiden esittely asuntotoimikunnan kokouksissa

- irtisanomisilmoitusten vastaanottaminen

- kohteen asukastilanteen seuraaminen

- muut asuntotoimikunnan määräämät tehtävät

III ASUMISKELPOISUUDEN EDELLYTYKSET

7 § Yleiset edellytykset

Asumisoikeus on perus- tai jatkotutkintoa suorittavalla Osakunnan jäsenellä. Pariskunnista riittää,

että toinen täyttää tämän ehdon.

Asukkaaksi ei voida valita henkilöä, joka omistaa asunnon pääkaupunkiseudulla.

8 § Suuret asunnot

Kiinteistö Oy Artin 60 m2:n ja Ylioppilasasuntolasäätiön 47 m2:n asunnoissa tulee asua vähintään

kaksi henkilöä.

9 § Asumisaika

Kokonaisasumisaika Osakunnan asuntopaikoilla on enintään kahdeksan vuotta. Mikäli

pariskunnasta molemmat ovat osakunnan jäseniä, lasketaan asumisaika vähemmän aikaa asuneen

mukaan. Jos taas vain toinen on osakunnan jäsen, lasketaan asumisaika hänen mukaansa.

Jos asukas on suorittanut loppututkinnon eikä jatka opiskeluaan, menettää hän

asumiskelpoisuutensa kuuden kuukauden kuluttua valmistumiskuukauden päättymisestä lukien. Kahdeksan vuoden enimmäisajan täytyttyä asuntotoimikunta voi myöntää hakijalle asumisaikaa vuoden kerrallaan, mikäli hakijan opinnot yhä jatkuvat ja hakijalla on aktiivisuuspisteitä edelliseltä tai kuluvalta vuodelta. Tällainen lisäaika voidaan kuitenkin myöntää korkeintaan kahdesti samalle hakijalle.

10 § Aravasäännökset

Asukkaiden on täytettävä kulloinkin voimassa olevat aravasäännökset.

11 § Poikkeukset

Mikäli asuntopaikkoja ei voida täyttää pykälien 7§ - 10§ ehdot täyttävillä asukkailla, voi

asuntotoimikunta valita enintään seuraavan asumiskauden loppuun asukkaan, joka ei täytä näiden

pykälien ehtoja.

IV ASUNTOJEN HAKU

12 § Haettavaksi julistaminen ja hakuaika

Asuntopaikat julistetaan haettavaksi helmikuun loppuun mennessä ilmoittamalla hausta osakunnan

internet -sivuilla ja sähköpostilistalla, jollei osakunnan kokous ole erityisestä syystä muuta

päättänyt. Hakuaikaa on oltava vähintään yksi kuukausi.

13 § Asukkaiden valintaperusteet

Hakijoille annetaan pisteitä sosiaalisesta asemasta, opinnoista ja osakuntatoiminnasta 2§:ssä

määrätyssä liitteessä olevan pisteytyksen mukaisesti. Hakijat jaetaan kolmeen ryhmään:

1. ryhmä: osakunnan jäsenet, joilla on osakunta-aktiivisuuspisteitä,

2. ryhmä: muut osakunnan jäsenet, ja

3. ryhmä: hakijat, jotka eivät ole Karjalaisen Osakunnan jäseniä.

Ryhmien sisällä hakijat asetetaan pistejärjestykseen. Asunnot jaetaan siten, että 1. ryhmä on

etusijalla 2. ryhmään nähden ja 2. ryhmä etusijalla 3. ryhmään nähden. Jos hakijoilla on ryhmien

sisällä tasapisteet, sosiaalisen aseman perusteella määräytyneet pisteet ratkaisevat. Mikäli näin ei

saada ratkaisua aikaan, ratkaisevat osakunta-aktiivisuuspisteet ja näidenkin mennessä tasan

skaalaamattomat osakunnan toimintapisteet. Muussa tapauksessa arpa ratkaisee valinnan.

14 § Kerrallaan myönnettävä asumisaika

Osakunnan asunnot vuokrataan pääsääntöisesti määräajaksi. Asumisaikaa myönnetään

aktiivisuuspisteitä saaneille hakijoille kaksi vuotta ja muille yksi vuosi.

Noin puolet osakunnan kaikkien asuntotyyppien asunnoista tulee olla haettavissa joka vuosi. Tämän

toteuttamiseksi asuntotoimikunta voi myöntää myös aktiivisuuspisteitä saaneelle hakijalle

asumisaikaa vain yhden vuoden.

15 § Asunnonjakopäätöksestä ilmoittaminen

Tulosten julkistamisen ajankohta on ilmoitettava haettavaksi julistamisen yhteydessä. Asuntohaun

tulokset on julkaistava kahden viikon kuluessa hakuajan päättymisestä osakunnan internet -sivuilla

ja sähköpostilistalla.

16 § Fuksihaku

Ylioppilasasuntolasäätiön asunnoista kolme asuntoa (18 m²), Domus Academicassa olevista Annie ja Y.E. Rainion nimikkopaikoista neljä paikkaa sekä asuntotoimikunnan vuosittain ennen varsinaista asuntohakua päättämä määrä Kiinteistö Oy Osakunnan 17,5 m²:n asunnoista tai Kiinteistö Oy Maapadontie 2:n 24 m²:n ja 26 m²:n asunnoistaon varattu osakunnan sääntöjen määräämältä kanta-alueelta kotoisin oleville ensimmäisen pääkaupunkiseudun korkeakouluissa suoritettavan korkeakoulututkintonsa opinnot aloittaville opiskelijoille. Näistä Domus Academican asuntoihin voidaan valita vain Helsingin yliopiston ylioppilaskunnan jäseniä.

Nämä asunnot julistetaan haettaviksi heinäkuun loppuun mennessä asuntotoimikunnan valitsemassa

laajalevikkisessä maakuntalehdessä. Asuntotoimikunta ratkaisee asukkaiden valinnan ja

jonotuslistojen muodostamisen arpomalla. Mikäli näin valittujen joukossa on sosiaaliselta

asemaltaan erityisen hyvässä asemassa olevia, asuntotoimikunta voi harkintansa mukaan valita

heidän tilalleen heikommassa asemassa olevia hakijoita.

Fuksihaun tuloksista on ilmoitettava kahden viikon kuluessa hakuajan päättymisestä osakunnan

internet -sivuilla sekä asunnon saaneille hakijoille henkilökohtaisesti.

Valittu voi käyttää asumisoikeuttaan vain mikäli hän aloittaa opintonsa syyslukukaudella ja liittyy

Karjalaisen Osakunnan jäseneksi. Asumisaikaa myönnetään yksi vuosi.

IV JONOTUSLISTAT

17 § Haussa muodostuva jonotuslista

Varsinaisessa asuntojen haussa ilman asuntoa jääneet hakijat muodostavat jonotuslistan. Jonotuslista muodostetaan 13 §:n mukaisesti.

Fuksihaussa ilman asuntoa jääneistä hakijoista muodostetaan arpomalla oma jonotuslista. Kun

fukseille varatut asunnot on saatu vuokrattua, liitetään hakijat 1 momentissa mainitun jonotuslistan

2. ryhmän loppuun.

18 § Jonotuslistan täydentäminen hakuajan jälkeen

Jonotuslistalle voi ilmoittautua hakuajan päätyttyä. Tällöin osakunta-aktiivisuuspisteitä saaneet

osakuntalaiset liitetään ilmoittautumisjärjestyksessä ensimmäisen ryhmän loppuun. Muut

osakunnan jäsenet liitetään toisen ryhmän loppuun ja muut hakijat kolmannen ryhmän loppuun.

Jonotuslistoista huolehtivat asuntovastaavat.

19 § Asuntotoimikunnan oikeus jonotuslistan muuttamiseen

Asuntotoimikunnalla on oikeus erityisistä syistä siirtää hakija jonotuslistan ensimmäiseksi.

Mainittu erityinen syy voi olla kyseessä esimerkiksi, kun pariskunnan irtisanoessa yhteisen

vuokrasopimuksen toisen jääminen ilman asuntoa olisi ilmeisen kohtuutonta.

20 § Asuntojen täyttäminen jonotuslistoilta

Vuoden aikana vapautuneisiin asuntoihin valitaan asukkaat jonotuslistalta ensisijassa ensimmäisestä, sitten toisesta ja viimeiseksi kolmannesta ryhmästä.

Asuntohaun tulosten julkistamisen ja seuraavan asumiskauden alkamisen välisenä aikana

vapautunutta asuntoa voidaan ensisijaisesti tarjota asuntohaussa samankokoisen asunnon saaneelle

hakijalle. Jos asukas valitaan jonotuslistalta, myönnetään hänelle asumisaikaa seuraavan

asumiskauden loppuun, mikäli tämä ei estä samankokoisen asunnon antamista asuntohaussa

valitulle henkilölle.

Muussa tapauksessa jonotuslistalta valitulle asukkaalle myönnetään asumisaikaa kuluvan

asumiskauden loppuun saakka.

21 § Jonotuslistan kumoutuminen

Asuntohaun tulosten tultua julistetuiksi entinen jonotuslista kumoutuu.

V MUUT SÄÄNNÖKS ET

22 § Vuokrasopimuksen allekirjoittaminen

Mikäli asunnon saaneella hakijalla on entuudestaan Osakunnan asunto, johon hänelle myönnetty

asumisaika jatkuu uuden asunnon asumiskauden alettua, ei Osakunnan edustajan tule allekirjoittaa

uutta sopimusta ennen kuin asukas on irtisanonut edellisen asuntonsa uuden asuntokauden alusta

alkaen.

23 § Asukkaan velvollisuudet

Asukas on velvollinen ilmoittamaan asuntovastaavalle tai asuntotoimikunnalle

- opintojensa päättymisestä ja

- ruokakunnan koon muutoksesta.

24 § Seuraamukset vääristä tiedoista

Asuntotoimikunnalla on oikeus hylätä asuntohakemus tai purkaa vuokrasopimus, jos hakija tai

asukas

- antaa asuntotoimikunnalle sellaisen väärän tiedon, joka on omiaan vaikuttamaan asunnon

saantiin tai asumiskauden pituuteen, tai

- jättää ilmoittamatta asuntotoimikunnalle sellaisesta asunnon saantiin tai asumiskauden pituuteen

olennaisesti vaikuttavasta olosuhteiden muutoksesta, josta näiden sääntöjen nojalla on

velvoitettu ilmoittamaan.

25 § Seuraamukset aiemmista väärinkäytöksistä

Asuntotoimikunta voi hylätä hakemuksen, mikäli hakija on aikaisemmin osakunnan asunnossa

asuessaan

- laiminlyönyt vuokranmaksun sovitussa ajassa,

- käyttänyt asuntoa muuhun tarkoitukseen tai muulla tavalla kuin vuokrasopimusta tehtäessä on

edellytetty,

- viettänyt tai sallinut vietettävän asunnossa häiritsevää elämää,

- hoitanut huoneistoa huonosti, tai

- asunnossa rikkonut, mitä terveyden tai järjestyksen säilyttämiseksi on säädetty tai määrätty ja

saanut edellä mainitusta syystä isännöitsijältä kaksi kirjallista varoitusta.

26 § Valittaminen

Jos hakija katsoo, että asuntotoimikunnan asuntojen jakoon liittyvä päätös tai menettelytapa on

virheellinen, hänellä on oikeus esittää valitus osakuntaneuvostolle 30 päivän kuluessa valinta- ja

jonotuslistojen julkistamisesta. Valitusoikeuden ja -ajan tulee ilmetä valinta- ja jonotuslistoista.

Osakuntaneuvoston on kuultava asuntotoimikuntaa ennen valitusasian ratkaisua.

Osakuntaneuvoston on ilmoitettava päätöksestä valittajalle kirjallisesti viimeistään kolmen päivän

kuluessa päätöksensä tekemisestä. Asuntotoimikunnan ja osakuntaneuvoston on vaadittaessa

annettava hakijoille näitä itseään koskevia valintoihin liittyviä tietoja.

Osakuntaneuvoston valituksen perusteella tekemistä päätöksistä valitetaan samoin kuin osakunnan

kokousten päätöksistä.

27 § Siirtymä- ja voimaantulosäännökset

Tämä asunto-ohjesääntö tulee voimaan 9.9.2014.

Helsingin Yliopiston Karjalaisen Osakunnan kokous on hyväksynyt tämän ohjesäännön liitteineen Syyskuun 9 päivänä 2014.

Vakuudeksi

Heikki Karvinen Martta Huttu

varakuraattori sihteeri

KARJALAISEN OSAKUNNAN ASUNTO-OHJESÄÄNTÖ

LIITE 1. ASUNNONHAUN PISTEYTYS

1 § Yleistä

Osakunnan asunnonhaussa hakijat asetetaan järjestykseen arvioimalla näiden sosiaalista asemaa,

opintomenestystä ja osakunta-aktiivisuutta. Tätä varten hakijan on liitettävä hakemukseensa luotettava selvitys tuloistaan sekä suorittamistaan opinnoista. Sosiaalisen aseman perusteella annetaan 0 - 5 pistettä sekä mahdollisia lisäpisteitä tämän liitteen 2 § mukaisesti, opintomenestyksen perusteella 0 - 5 pistettä ja osakunta-aktiivisuuden perusteella 0 - 10 pistettä. Hakijan kokonaispisteet muodostetaan laskemalla nämä pisteet yhteen. Näin ollen maksimipisteistä on mahdollista saada 50 % osakunta-aktiivisuuden, 25 % sosiaalisen aseman ja 25 % opintomenestyksen perusteella. Yhdessä hakevilta lasketaan hakijoiden pisteet erikseen ja käytetään näistä korkeammalle pykälässä 13§ määrätyssä järjestyksessä sijoittuvia pisteitä. Tätä

pisteytystä ei kuitenkaan käytetä fuksihaussa.

Tässä liitteessä tiedekorkeakoululla tarkoitetaan Yliopistolain (645/1997) 1 §:ssä mainittuja korkeakouluja sekä maanpuolustuskorkeakoulua.

Muulla oppilaitoksella tarkoitetaan ammattikorkeakouluja ja muita oppilaitoksia, joissa voi suorittaa

korkeakoulututkinnon.

2 § Sosiaalinen asema

Verotustodistuksen perusteella annetaan 0-5 pistettä taulukon 1 mukaisesti. Yhdessä hakevilla lasketaan hakijoiden tulot yhteen, verrataan kaksinkertaistettuihin taulukon 1 tulorajoihin ja myönnetään näin saadut sosiaalisen aseman pisteet kummallekin hakijalle. Mikäli hakijan tulot haettavana olevalla asumiskaudella ovat alemmat kuin näistä asiakirjoista käy ilmi, tulee tästä olla selvitys hakemuksen liitteenä. Ensimmäisestä alaikäisestä lapsesta hakija saa kaksi lisäpistettä ja kustakin seuraavasta yhden lisäpisteen.

Asuntotoimikunta voi antaa yhden lisäpisteen muusta erityisestä sosiaalisesta

syystä. Sosiaalisen aseman mukaan määräytyviä pisteitä voi siten saada enemmän kuin viisi.

Sosiaalisen aseman pisteytys perustuu siihen, mitä Aravavuokratalojen käytöstä on säädetty (Laki 1190/1993 ja VNa 1191/2001 ja 166/2008 sekä näihin tehdyt muutokset). Hakijoiden tulot pisteytetään kulloinkin voimassa olevien KELAn opintotuen tulorajojen perusteella. Peruslähtökohtana pisteytyksessä käytetään täysipäiväisen opiskelijan (nostaa opintotukea 9kk vuodessa) tilannetta. Asuntotoimikunta ilmoittaa pisteytyksen pohjana olevat tarkat tulorajat asunnonhaun julistamisen yhteydessä.

Pisteet jaetaan seuraavasti:

Taulukko 1

Tulojen osuus maksimituloista Pisteitä

< 125 % 5

125 % - 150 % 4

150 % - 200 % 3

200 % - 250 % 2

250 % - 300 % 1

> 300 % 0

Taulukossa 100 % tarkoittaa yhdeksän kuukautta vuodessa KELAn opintotukea nostavan opiskelijan vuositulorajaa.

3 § Opintomenestys

Opintomenestyksestä annettavat pisteet määrittää asuntotoimikunta edellisenä lukuvuotena suoritettujen opintojen perusteella paitsi ensimmäisen lukuvuoden opiskelijoille, joiden opintomenestys arvioidaan kuluvan lukuvuoden perusteella. Mikäli tämä ei anna oikeudenmukaista kuvaa hakijan opintomenestyksestä, voi asuntotoimikunta ottaa huomioon myös aikaisemman opintomenestyksen. Mahdollisia syitä ovat mm. opiskelu ulkomailla, asevelvollisuus tai äitiysloma. Opintojen eteneminen tarkistetaan hakijan toimittamasta opintorekisteriotteesta. Jos hakija on suorittanut edellisvuonna opintoja, joita ei ole vielä kirjattu opintorekisteriin ja haluaa nämä huomioitavan asuntohaussa, tulee hänen toimittaa asiasta erillinen kirjallinen selvitys.

Opintomenestyksen pisteytys

Taulukko 2, tiedekorkeakoulut

muut kuin 1. vuoden opiskelijat 1. vuoden opiskelijat

Opintopisteitä Pisteitä Opintopisteitä Pisteitä

0 0 0 0

1 – 28 1 1 – 14 1

29 – 39 2 15 – 19 2

40 – 49 3 20 – 25 3

50 – 65 4 26 – 33 4

> 65 5 > 33 5

Muut oppilaitokset:

Normaali eteneminen vastaa 4 pistettä. Mikäli hakija ei ole edennyt opinnoissaan vuoden aikana, saa hän nolla pistettä. Asuntotoimikunta voi harkintansa mukaan käyttää koko asteikkoa 0 - 5, mikäli opintomenestys on todistettavasti ollut keskimääräisestä poikkeavaa.

4 § Osakunta-aktiivisuus

Osakunta-aktiivisuudesta myönnettävät 0 - 10 pistettä määräytyvät taulukoiden 3, 4 ja 5 mukaan. Osakunta-aktiivisuudesta annetaan pisteitä ainoastaan osakunnan jäsenille, ja kahden henkilön hakiessa asuntoa yhdessäainoastaan silloin, mikäli hakija ei ole jo asunut maksimiasumisaikaa osakunnan asunnoissa. Taulukosta 3 lasketaan toimintapisteet, jotka skaalataan

aktiivisuuspisteiksi taulukon 4 avulla. Toimintapisteiden saaminen edellyttää viran tai luottamustehtävän aktiivista hoitamista. Asuntotoimikunta voi osakuntaneuvoston esityksestä vähentää toimintapisteitä em. syystä. Asuntotoimikunta voi lisäksi harkintansa mukaan myöntää hakijalle kahden edellisen vuoden ajalta erityisen hyvin hoidetuista viroista tai muusta osakunta-aktiivisuudesta 1-3 toimintapistettä.

Osakunnan fukseille myönnetään ensimmäisestä osakunnan virasta yksi ylimääräinen toimintapiste. Tämä ylimääräinen toimintapiste on voimassa vain ensimmäisessä asuntohaussa. Lisäpistettä ei anneta toimikuntapaikoista.

Taulukko 3, toimintapisteet virkailijoille

4 pistettä: Kuraattori, varakuraattori, toiminnanohjaaja, taloudenhoitaja,

sihteeri, emäntä1), isäntä1)

3 pistettä: Puukellon päätoimittaja, vuosijuhlamestari, huoneistotoimikunnan

pj., fuksimajuri2)

2 pistettä: valokuvaaja, tiedotussihteeri, kulttuurisihteeri, kv-sihteeri,

maakuntasihteeri, liikunnanohjaaja, asuntovastaava, Puukellon

toimitussihteeri, klubimestari, klubiemäntä, apuisäntä, apuemäntä

1 piste: Laulunjohtaja, kappalainen, arkiston- ja kirjastonhoitaja,

historioitsija, OKN:n jäsen3), nettivastaava, ekskursiomestari, vaalipäällikkö, ohjelmapäällikkö,

huoneistotoimikunnan jäsen, kerhojen puheenjohtajat

1) Mikäli emäntiä tai isäntiä on yksi. Mikäli emäntiä tai isäntiä on kaksi koko vuoden ajan, niin he saavat 3 pistettä.

2) Mikäli fuksimajureja on kaksi. Mikäli fuksimajureja on yksi, niin hän saa 4 pistettä.

3) Myös virkansa puolesta okn:oon kuuluvat saavat pisteen okn:n jäsenyydestä.

Vuonna 2007 lakkautettujen virkojen pisteytys käy ilmi edellisen asunto-ohjesäännön liitteestä.

Toimikuntien ja valiokuntien jäsenet saavat toimintapisteitä seuraavasti:

1 piste: Toimikunnan tai valiokunnan jäsen, taloyhtiöiden hallitusten jäsenet, OYV:n ja Unionin

hallitusten jäsenet, abi-infoon tai maakuntatutkimukseen osallistuneet henkilöt, HYY:n

edustajistoon Karjalaisen Osakunnan listalta valittu, muu osakunnan luottamustehtävä

Virkansa puolesta toimikuntiin kuuluvat virkailijat eivät saa ao. toimikunnista toimintapisteitä. Nämä virkailijat on lueteltu taulukossa 5. Toimi- ja valiokunnista saatavat pisteet huomioidaan ainoastaan kuluvalta ja kahdelta edelliseltä vuodelta (kevään abi-infosta saatavat pisteet lasketaan edellisen vuoden kiintiöön).

Muita huomioita pisteytyksestä:

* Virkailijapisteet huomioidaan koko osakunta-ajalta.
* Edellisen vuoden osakunta-aktiivisuus painotetaan kertoimella 2.
* Ensimmäisen vuoden opiskelijoilla kuluvan vuoden toimintaa painotetaan kertoimella 2.
* Muiden vuosien painokerroin on 1.
* Mikäli kaksi virkailijaa hoitaa jotakin tehtävää saman vuoden aikana, puolitetaan pisteet virkailijoiden kesken. Myös mikäli hakija on hoitanut jotakin virkaa vain osan vuodesta, myönnetään pisteitä samassa suhteessa kuin hakija on virkaa aktiivisesti hoitanut.
* Eri vuosien toimintapisteet lasketaan yhteen. Mikäli hakija ei saa kahdelta peräkkäiseltä vuodelta yhtään toimintapistettä, sitä aiempien toimintapisteiden kerroin on 0,5.
	+ Kahta peräkkäistä vuotta laskettaessa huomioidaan myös kuluva vuosi.
	+ Perustellusta syystä (ks. kohta opintomenestys) voidaan aikaisempi aktiivisuus huomioida täysimääräisesti, vaikka kahdelta peräkkäiseltä vuodelta ei olisi toimintapisteitä.
* Viisi vuotta vanhempien virkojen toimintapisteiden kerroin on 0,5.

Taulukko 4

Toimintapisteet skaalataan aktiivisuuspisteiksi 0 - 10 seuraavasti:

toimintapisteet aktiivisuuspisteet toimintapisteet aktiivisuuspisteet

0 0 15-16 6

1 1 17-18 6,5

2 2 19-20 7

3 2,5 21-22 7,5

4 3 23-24 8

5-6 3,5 25-26 8,5

7-8 4 27-28 9

9-10 4,5 29-30 9,5

11-12 5 31 tai enemmän 10

13-14 5,5

Taulukko 5

Virkailijat, jotka eivät saa pisteitä ao. toimikuntiin kuulumisesta:

* Asuntotoimikunta: varakuraattori, asuntovastaavat
* Kv-toimikunta: Kv-sihteeri
* Koulutustoimikunta: Fuksimajuri
* Ohjelmatoimikunta: Ohjelmapäällikkö, laulunjohtaja
* Puukellon toimituskunta: Puukellon päätoimittaja, toimitussihteeri
* Vuosijuhlatoimikunta: Vuosijuhlamestari, toiminnanohjaaja, emäntä, isäntä, kappalainen, laulunjohtaja